Alandė

Alandė () – upė Latvijoje, Pietų Kuršo savivaldybėje ir Liepojos mieste, Liepojos ežero intakas. Ilgis 24 km, baseino plotas 241 km². Aukštupyje ir vidurupyje teka Vakarų Kuršo aukštumos Vartajos banguotąja lyguma, žemupyje – Pajūrio žemumos Bartavos lyguma. Prasideda Vergalės ir Medzės valsčių paribyje, į pietvakarius nuo Pluocės; teka pietryčių kryptimi ryškiu, plačiu slėniu, prateka Pluočių pelkę, Tašių ežerą, prie Ruolavos suka į pietvakarius, prie Gruobinios – į vakarus, įteka į Liepojos ežero šiaurinį galą. Krantuose pievos, durpynai, krūmynai, prie Gruobinios patvenkta.R. Avotiņa.Lāņupe. Enciklopēdija „Latvijas daba”, t. 1 (A–Dom). Ryga, „Latvijas enciklopēdija”, 1994 m., p. 39, 40. ISBN 5-89960-050-0.

Didžiausi intakai – Andžupytė, Vėžupytė (abi įteka į Tašių ežerą), Kalyšių griovys, Aliupytė, Tvirtovės kanalas (dešinieji), Eilės upokšnis, Kazupė (ilgis 7 km), Karliupytė (11 km), Dzirnavupytė (kairieji). Alandę kerta Jelgavos–Liepojos geležinkelis, Rygos–Liepojos plentas (A9), regioninės reikšmės keliai Ventspilis (Lečiai)–Gruobinia (P111), Ežerė–Embutė–Gruobinia (P106) ir Gruobinia–Barta–Rucava (P113). Prie Tašių ežero upės vaga ir pakrantės patenka į Tašių ežero gamtos draustinį, prie Liepojos ežero – į Liepojos ežero gamtos draustinį.

 Šaltiniai 

Kategorija:Latvijos upės